# PROTOKOLL FRA MØTE I TORØD MENIGHETSRÅD

# Onsdag 19. mai 2021 kl. 18.30 – 21.00 i kirkestua ☺

 **Tilstede: Gunn Marit Langedrag, Tor Jarle Nystuen, Bjørn Saga, Elisabeth Aasland,**

**Besøk av: diakon Dag Litleskare, diakon Margaretha Almenningen og**

 **helsesøster Marit Handeland (leder Teie MR) til sak 36/21**

 **Forfall: Maia Koren, Hilde Anita Gunnarsdatter, Janne Hansen og Trond Endresen**

**Åpning: Diakon Dag Litleskare**

**Sak 35/21: Godkjenning av dagens innkalling og forrige møtes protokoll.**

**​ Vedtak:**

 **Innkalling og protokoll enstemmig godkjent.**

**Sak 36/21: Diakoni i vårt sokn og i Færder**

 **Torød menighetsråd har budsjettert med kr 6.000,- til veldedighet i**

 **forbindelse med julen. Det er tenkt at dette skal fordeles til særdeles**

 **vanskeligstilte, fortrinnsvis de med barn. Hvordan kan vi få til dette helt**

 **”anonymt”?**

 **Diakonene og helsesøster kom med gode innspill og råd til oss.**

 **Vi bør samarbeide med f.eks Frelsesarmeen, Røde Kors lokalt, Kirkens**

 **Bymisjon eller Finn.no ”hjelp til jul”. Det ble også foreslått ønskelapper på**

 **på juletre ”omvendt juletre”.**

 **Menighetsrådet tar med disse innspillene i videre behandling av saken.**

 **Margaretha fortalte at det nå er blitt sydd/laget 5 dåpskjoler til utlån.**

 **Ideen om dette har kommet fordi barndåper har blitt utsatt og utsatt**

 **grunnet pandemien. Barnet blir større og den tiltenkte dåpskjolen passer**

 **ikke. Dåpskjole kan man nå få lånt og er i størrelse opp til to år.**

 **Det er også et håp om at dette kan gjøre det lettere for noen å døpe barnet**

 **sitt.**

**Sak 37/21: Status Covid-19 og smittevernregler**

 **Saken utgår da sokneprest Maia hadde forfall til møte.**

**Side 2 – protokoll fra møte i Torød menighetsråd 19.05.21**

**Sak 38/21: Tripp Trapp åpen barnehage – forespørsel om økonomisk støtte.**

 **Menighetsrådet ønsker å støtte barnehagen med et beløp.**

 **Men vi vil først spørre hva de trenger penger til. Endelig vedtak**

 **i neste MR møte.**

**Sak 39/21: Beredskapsplan og risiko – tanker og innspill til mail fra Merete.**

 **Etter forslag på mail fra Janne bør vi sette opp rekkverk i trappen opp til**

 **alteret (inntil veggen). Dette for at de som trenger trappe rekkverk også**

 **kan komme seg ut via sakristiet som nødutgang. Et slikt rekkverk vil også**

 **gjøre det lettere for enkelte når det er nattverd ved alterringen.**

 **Det bør sjekkes om oppslagstavlen for nødetatene må oppgraderes.**

 **Menighetsrådet bør også være oppdatert og kanskje ha en årlig**

 **gjennomgang av prosedyrer og retningslinjer ved brann, skadeverk o.l.**

**Sak 40/21: Vedtak om offergave i etterkant av digital gudstjeneste 25.april.**

 **Vedtak:**

 **Offergaven gis til Torød menighet**

**Sak 41/21: 250 års markering Hans Nielsen Hauge – felles arrangement høsten -21**

 **Det blir et fellesarrangement i samarbeid med Nøtterøy menighetsråd**

 **27. oktober på Borgheim menighetssenter.**

**Sak 42/21: Rapport fra utvalgene**

 **Informasjonsutvalget v/Gunn: Givertjeneste Færder 5.1 i alle menighetsråd**

 **var ikke ønskelig. Enighet om at Færder 5.1 har sin egen givertjeneste.**

 **Hvor moderne er vi? Kommuniserer vi godt nok via digitale plattformer?**

 **Fortsatt viktig med menighetsbladet Færder 5.1 i papirform.**

 **Færder 5.1 etterlyser innspill/info/tema/arrangement til reportasjer i bladet.**

 **Vi må få infoen om arbeidet vårt ut til folket!**

**Sak 43/21: Eventuelt**

 **Ingen saker.**

**19.05.21**

**Bjørn Saga (referent)**